cyanic-selkie/wikianc huggingface dataset:
Stalai
Maantiede
Stalain poliksen kaupunkikeskus sijaitsi Kreetan etelärannikolla itään Hierapytnasta. Sen tarkkaa sijaintia ei tunneta, ja siitä on kaksi teoriaa. Toisen teorian ja Barrington Atlas of the Greek and Roman World -kartaston mukaan se olisi sijainnut saaren etelärannikolla nykyisen Makrý Gialóksen paikalla Ierápetran kunnan alueella lounaaseen sisämaan Praisoksesta (35.03639°N, 25.97194°W), ja toisen teorian mukaan idempänä Dasonárissa Siteían kunnan alueella Praisoksesta etelään (35.01472°N, 26.12083°W).
Aiemmin Stalai on sijoitettu joskus myös Rizókastron kukkulalle, johon nykyisin sijoitetaan Priansoksen kaupunki. Makrý Gialókseen taas on sijoitettu myös Syrinthoksen kaupunkia, joka on toinen ehdokas Dasonárissa olleeksi kaupungiksi, mikäli Stalai ei sijainnut siellä.
Stalain kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Historia
Stalain vaiheista ei tiedetä antiikin lähteiden kautta käytännössä mitään. Piirtokirjoitusten perusteella se vaikuttaa olleen ainakin hellenistisellä kaudella 200-luvulla eaa. poliksena puoli-itsenäinen ja Praisoksen alaisuudessa. Varhaisemmin klassisella kaudella se saattoi olla samanlaisessa asemassa tai itsenäisempi polis.
Hugh Carthy
Hugh Carthy (s. 9. heinäkuuta 1994 Preston) on englantilainen maantiepyöräilijä, joka on parhaimmillaan etappikilpailuissa ja mäkisessä maastossa ajettaessa. Hän aloitti ammattilaisuransa Rapha Condor–JLT -joukkueessa 2013–2014, edusti Caja Rural - Seguros RGA -tallia 2015–2016 ja on vuodesta 2017 kilpaillut Cannondale Pro Cycling Team / EF Education -joukkueessa.
Stalai
Historia
Kaupungin kansalaisesta käytettiin etnonyymiä Stālitēs tai Stēlitēs.
Mazzoni
Mazzoni on sukunimi, joka on muun muassa seuraavilla henkilöillä:
Hugh Carthy
Carthy voitti Alto de l'Anglirulle päättyneen 12. etapin Espanjan ympäriajossa 2020. Kokonaiskilpailussa hän sijoittui kolmanneksi.
Stalai
Rakennukset ja löydökset
Makrý Gialóksesta on löydetty paljon antiikin aikaisia jäänteitä, kuten roomalaisen huvilan rauniot, sekä myös minolaisen huvilan jäänteet. Kaupungin toiselta mahdolliselta paikalta Dasonárista on löydetty pintalöytöinä antiikin aikaisen asutuksen jäänteitä, jotka ajoittuvat arkaaiselle ja klassiselle kaudelle.
Lonkundo
Lonkundo on Kongon jokialueen mongo-nkundo-kansan sankari. Hänet tunnetaan etenkin metsästystaidon opettajana. Ensimmäiset ihmiset eivät osanneet metsästää. Lonkundo näki unessa isänsä hengen, joka kehotti poikaa seuraamaan eläinten jälkiä löytääkseen niiden elinpaikan ja tekemään ansan raffia-niinistä ja oksista. Neuvo osoittautui hyväksi. Saaliin jäjittäminen oli ensiarvoisen tärkeää, jotta ansat osattiin asettaa eläinten kulkureiteille. Tulevan vaimonsakin, Ilankakan, Lonkundo sai satimeen ansalla.
Hugh Carthy
Saavutuksia
Lähteet: Pro Cycling Stats, Cycling Archives
Lepanto (1929)
Lepanto oli Espanjan laivaston vuonna 1930 vesillelaskettu Churruca-luokan hävittäjä.
Valmistus
Alus tilattiin Sociedad Española de Construcción Navalilta Cartagenasta, missä köli laskettiin 19. heinäkuuta 1928. Alus laskettiin vesille 9. marraskuuta 1929 ja otettiin palvelukseen 7. elokuuta 1930.
Palvelus
Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Kapinallisten ilmahyökkäyksessä 5. elokuuta 1936 alus vaurioitui vain muutamaa tuntia ennen kuin Convoy de la Victoriaksi nimetty saattue läpäisi sulun. Syyskuussa alus liittyi laivueeseen, joka lähti Biskajanlahdelle tukeakseen tasavaltalaisten pohjoisrintamalla eristykseen jääneitä joukkoja. Pääosan vuodesta 1937 alus oli saattuetehtävissä ja eräässä tehtävässä se osallistui Cape Cherchellin taisteluun.
Cape Palosin taistelussa alus saattoi kahden muun hävittäjän kanssa risteilijä Libertadia. Hävittäjät laukaisivat torpedonsa kohti hyökänneitä tasavaltalaisia, jolloin risteilijä Baleares upposi.
Alus poistettiin palveluksesta 24. toukokuuta 1957 ja romutettiin seuraavana vuonna.
Louhivaara
Louhivaara on sukunimi, joka on muun muassa seuraavilla henkilöillä:
Sam Povorozniouk
Sam Povorozniouk (s. 11. helmikuuta 1995 Northbrook, Illinois, Yhdysvallat) on yhdysvaltalainen jääkiekkoilija, joka pelaa Tanskan Metal Ligaenin Odense Bulldogsissa. Hän on pelipaikaltaan keskushyökkääjä, mutta Povorozniouk osaa pelata myös laidassa. Hän laukoo oikealta.
Ura
Povorozniouk vietti lähes koko junioriuransa kotiosavaltiossaan Illinoisissa. Hän debytoi jo 15-vuotiaana varaamattomana pelaajana A-junioriliiga USHL:n Chicago Steelissa. Saginaw Spirit varasi Povoroznioukin 36. pelaajana OHL:n varaustilaisuudessa 2011. Povorozniouk siirtyi joukkueeseen kaudeksi 2011–2012. Hän teki tulokaskautensa aikana 51 runkosarja- ja yhdessä playoff-ottelussa tehot 2+2=4. Kesken kauden 2012–2013, marraskuussa 2012 Povorozniouk siirtyi Kingston Frontenacsiin vaihdossa kesän 2016 kolmannen kierroksen varausvuoroon. Hän teki runkosarjassa yhteensä 35 tehopistettä. Kesken kauden 2013–2014, joulukuussa 2013 Frontenacs kauppasi Povoroznioukin ja kesän 2016 neljännen kierroksen varausvuoron Windsor Spitfiresiin vaihdossa Ryan Verbeekiin. Povorozniouk teki OHL:n runkosarjassa 43 tehopistettä..
Povorozniouk siirtyi kaudeksi 2017–2018 1+1-vuotisella sopimuksella SM-liigajoukkue Vaasan Sportiin. Hän teki 31 pelaamassaan ottelussa 12 tehopistettä ja Povorozniak johti joukkueen sisäistä tehotilastoa lukemalla +7. 3. tammikuuta 2018 pelatussa ottelussa vain parin vaihdon jälkeen Sportin päävalmentaja Tomek Valtonen jätti hänet ilman peliaikaa. Joukkueen 13. hyökkääjänä aloittanut Jesse Paukku nousi pelaavaan kokoonpanoon. Valtonen haukkui ottelun jälkeen Povoroznioukin valmistautumisen julkisesti:
Povorozniouk jäikin kahdessa seuraavassa ottelussa ilman peliaikaa. Hän kärsi kauden aikana myös pelikieltoja yhteensä 15 ottelun verran; lokakuussa 2017 Povorozniouk sai yhden ottelun pelikiellon puskettuaan KooKoon Miikka Pitkästä kypärään, marraskuussa 2017 hän sai kuuden ottelun pelikiellon huidottuaan HIFK:n Lennart Petrelliä tarkoiteksellisesti mailalla päähän ja helmikuussa 2018 Povorozniouk sai peräti kahdeksan ottelun mittaisen pelikiellon taklattuaan KooKoon Olli Korhosta kyynärpäällä päähän. Hänen pelikieltonsa olisi jatkunut runkosarjan toiseksi viimeiselle kierrokselle saakka, mutta vain noin viikon pelikieltoa kärsittyään Sportin ollessa sarjataulukossa viimeisenä Povorozniouk siirtyi loppukauden sopimuksella Saksan toiseksi korkeimmalle sarjatasolle DEL2-liigan EC Kassel Huskiesiin. Huhtikuussa hän teki joukkueen kanssa vuoden mittaisen jatkosopimuksen.
Syyskuussa 2019 Povorozniouk teki vuoden mittaisen sopimuksen ECHL-joukkue Indy Fuelin kanssa. Hän ei kerennyt pelata joukkueessa otteluakaan, kunnes Povoroznioukin sopimus purettiin lokakuussa. Marraskuussa hän siirtyi jatkamaan ECHL-pelejään loppukauden 2019–2020 kattavalla sopimuksella Norfolk Admiralsiin. Tammikuussa 2020 Povorozniouk palasi Eurooppaan ja siirtyi loppukauden sopimuksella Tanskan Metal Ligaenin Odense Bulldogsiin.
Mbah Gotho
Saparman Sodimejo, tunnettu paremmin nimellä Mbah Gotho (k. 30. huhtikuuta 2017) oli indonesialainen mies, jonka väitettiin olevan sekä maailman vanhin elossa oleva että vanhin koskaan elänyt ihminen. Hän kuoli huhtikuussa vuonna 2017. Hänen syntymäpaikastaan tai -ajastaan ei ole varmaa tietoa, mutta hänen väitetään syntyneen 31. joulukuuta 1870.
Vuonna 2016 Gotho on sanonut "haluavansa vain kuolla" ja oli ostanut oman hautakivensä jo 1990-luvun alussa. Mbah Gothon kerrotaan olleen säännöllinen tupakoija. Gothon kymmenen sisarusta, neljä vaimoa ja lapset ovat väitetysti kuolleet jo kauan aikaa sitten.
Tilastollisesti 146 vuoden iän saavuttaminen on äärimmäisen epätodennäköistä. Vastaavia väitettyjä ikäennätyksiä tulee ajoittain maista, joissa on puutteellinen väestörekisteröinti. Toistaiseksi varmennetusti vanhimmaksi elänyt henkilö on Jeanne Calment, joka eli 122-vuotiaaksi. Uutisissa on niukasti tietoa esimerkiksi Gothon perheenjäsenistä tai vanhemmista.
Janatuinen
Janatuinen on sukunimi, joka on muun muassa seuraavilla henkilöillä:
Raymond Roche
Raymond Roche (s. 21. helmikuuta 1957 Ollioules) on ranskalainen uransa lopettanut ratamoottoripyöräilijä. Hän voitti Superbiken maailmanmestaruussarjan mestaruuden 1990. Roche oli sitä ennen kilpaillut moottoripyöräilyn Grand Prix'ssa 1980-luvulla, jossa sijoittui parhaimmillaan kolmanneksi kaudella 1984.
Polikhne (Itä-Kreeta)
Maantiede
Polikhen sijaintipaikkana pidetään Siteíanlahden etelärannalla olevaa Trypitóksen niemeä ja kukkulaa. Joskus samaa paikkaa on ehdotettu kuitenkin myös Setaian eli Eteian kaupungin paikaksi. Paikka toimi sisämaassa olleen Praisoksen poliksen satamana (epineion).
pienoiskuva|vasen|Trypitóksen arkeologista aluetta: nk. Katu Alfa (A). Kaupunkia ei tule sekoittaa toiseen ja historiallisesti merkittävämpään Polikhnen kaupunkiin, joka sijaitsi Kreetan länsiosissa lähellä Kydoniaa.
Historia
Herodotos mainitsee Polikhnen, ja sanoo sen asukkaiden olleen praisoslaisten ohella ainoita kreetalaisia, jotka eivät liittyneet muiden kreetalaisten sotaretkeen Sisilian Kamikosta vastaan kostaakseen kuningas Minoksen kuoleman.
pienoiskuva|vasen|Trypitóksen arkeologista aluetta: nk. Rakennus Epsilon (E). Polikhne on voinut olla hellenistisellä kaudella itsenäinen polis eli kaupunkivaltio, ja se löi tuolloin omaa rahaa, mutta sitä ei ole luettu vielä arkaaisen ja klassisen kauden polisten joukkoon. Arkeologisesti kaupungin olemassaolo tunnetaan vasta 200-luvulta eaa. lähtien, ja se vaikuttaa tulleen hylätyksi jo noin vuonna 146 eaa., jolloin myös Praisos tuhoutui sodassa Hierapytnaa vastaan.
Rakennukset ja löydökset
Kaupunki kattoi koko Trypitóksen niemen ja oli rakennettu pengerryksille. Niemen alueelta on löydetty lukuisten julkisten rakennusten, yksityistalojen sekä katujen jäänteitä. Eteläsivulla eli niemen juuren puolella kaupunkia suojasi muuri, jonka paksuus oli suurimmillaan noin 1,8 metriä. Löytöihin lukeutuu myös pyhäkkönä toiminut huone, jonka koko on noin 7,5 × 5 metriä. Sen keskellä on ollut tulisija. Niemen itärannan eteläosasta on löydetty kallioon kaiverrettu laivasuoja hellenistiseltä kaudelta. Sen pituus on 30 metriä, leveys 5,5 metriä ja korkeus 5 metriä.
Kaupungin paikalta on löydetty paljon amforoita, jotka ovat peräisin Korintista, Knidoksesta, Kosista ja Rhodoksesta. Niiden perusteella paikka on toiminut kauttakulkusatamana kyseisistä kaupungeista Egyptin suuntaan.
Kaj Blomqvist
Kaj Blomqvist (s. 1939) on suomalainen muotoilija, joka on suunnitellut muun muassa lasi- ja hopeaesineitä. Blomqvist on toiminut muotoilijana muun muassa Kumelan lasitehtaalla. Inspiraationa hänellä oli muun muassa Suomen puhdas luonto, erityisesti Etelä-Suomen saariston karut kalliomaisemat, sekä muu saariston luonto. Harvinaisemmat valupronssityöt, joita on valmistettu käsityönä pieniä sarjoja, ovat keräilijöiden keskuudessa Kaj Blomqvistin töistä tavoitelluimpia harvinaisuutensa vuoksi. Muun muassa Lohjan Pyhän Laurin kirkossa on tällainen suuri valupronssimalja kastemaljana.
Blomqvist on myös suunnitellut hopeaesineitä Kultakeskukselle.
Ray Crawford (muusikko)
Ray Crawford (7. helmikuuta 1924 Pittsburgh, Pennsylvania – 30. joulukuuta 1997 Pittsburgh, Pennsylvania) oli yhdysvaltalainen jazz-muusikko ja säveltäjä.
Crawford soitti aluksi tenorisaksofoni ja klarinetti, ja hännen varhainen soittokumppaninsä oli Art Blakey. Vuodesta 1941 lähtien Crawford soitti kaksi vuotta Fletcher Hendersonin yhtyeessä. Hän sairastui tuberkuloosiin ja joutui vaihtamaan puhallinsoittimet kitaraan.
Kitaristina häntä on verrattu muun muassa Wes Montgomeryyn. ja Grant Greeniin Melody Maker -lehden musiikkikriitikko Richard Williams on nimennyt Crawfordin suosikikseen jazz-kitaristeista.
Vuosina 1949–1955 Crawford oli mukana Ahmad Jamalin yhtyeissä. Hänellä oli tuolloin omaperäinen perkussiivinen soittotyyli, joka sai kitaran kuulostamaan bongorummuilta. Herb Ellis sai vaikutteita tyylistä. Vuonna 1959 Crawford oli mukana Gil Evansin albumilla Great Jazz Standards ja 1961 ilmestyneellä Evansin albumilla Out of the Cool, jossa hänen panoksensa oli huomattava muun muassa kappaleella ”La Nevada”.
Helmikuussa 1961 Crawford oli New Yorkissa Nola Penthouse -studioilla äänittämässä sooloalbumia Candid Recordsille. Sessiossa olivat mukana Johnny Coles (trumpetti), Cecil Payne (baritonisaksofoni), Junior Mance (piano), Ben Tucker (basso) ja Frankie Dunlop (rummut). Albumi jäi kuitenkin julkaisematta levy-yhtiön kaaduttua ja tultua myydyksi Barnaby-yhtiölle. Vuonna 1978 sessiosta ilmestyi japanilaisena painoksena albumi I Know Press (Candid SMJ-6196), joka sisältää nimikappaleen lisäksi sävellykset ”Smoove Groove”, ”Miss April”, ”Impossible” ja ”The Compendium Suite”. Kaikki kappaleet on merkitty Crawfordin nimiin. Tuottajana Candidilla oli tunnettu jazz-vaikuttaja Nat Hentoff. Sessiosta on ilmestynyt myös albumi nimeltä Smooth Groove.
1960-luvulla Crawford asettui Los Angelesiin ja toimi muun muassa kitaransoiton opettajana. Crawford oli satunnaisesti mukana Jimmy Smithin albumeilla ja kiertueilla vuodesta 1958 1980-luvulle. Muita yhteistyökumppaneita olivat Curtis Amy ja Sonny Criss sekä Lou Rawls, Richard ”Groove” Holmes ja Ray Charles.
Vuonna 1978 Crawfordilta ilmestyi sooloalbumi One Step at a Time. Samana vuonna hän oli mukana Tom Waitsin albumilla Blue Valentine, missä soitti sähkökitaraa kappaleilla ”Romeo Is Bleeding”, ”Wrong Side of the Road” ja ”Blue Valentines”. Vuonna 2003 ilmestyi postuumististi albumi Doubletimes.
Tripla (kauppakeskus)
Mall of Tripla on Helsingin Keski-Pasilassa sijaitseva kauppakeskus. Se on liikemäärältään Pohjoismaiden suurin. Pasilan rautatieasema on osa kauppakeskusta. Kauppakeskuksessa on myös Musiikkimuseo Fame, ja keskuksen päällä on asuntoja, toimistotilaa ja hotelli. Kauppakeskus avattiin 17. lokakuuta 2019, toimistot, asunnot ja hotelli avattiin alkuvuodesta 2020.
Rakennusryhmä käsittää kaikkiaan Pasilansillan, Pasilankadun, Firdonkadun ja Ratapihantien välisen alueen Keski-Pasilassa. Veturitie ja päärata kulkevat tunnelissa rakennusryhmän alitse.
Suunnittelu ja rakentaminen
thumb|left|Tripla rakenteilla syyskuussa 2019.
Hankkeen kustannusarvio on yli miljardi euroa, ja se on Suomen suurin rakennushanke ydinvoimaloita lukuun ottamatta. Vuosina 2018–2019 työmaan vahvuus oli 1 000–1 300 henkilöä. Triplan alla on myös metrovaraus suunniteltua Pasilan metroasemaa varten. Metrovaraustilat on käytössä viihdekeskuksena.
Arvioita
Triplaa mainostettiin sen avautuessa ”Helsingin uutena keskuksena”, mutta kauppakeskuksen konseptia on myös pidetty vanhanaikaisena. Esimerkiksi Helsingin Sanomat kutsui sitä ”väkisin tehdyksi sydämensiirroksi” ja Ylioppilaslehti kuvaili Triplan ja hieman yli vuotta aiemmin avautuneen kauppakeskus Redin olevan ”koko liiketoimintamallin kuolonkorinaa”.
Palvelut
pienoiskuva|Kauppakeskuksen neljännessä kerroksessa sijaitseva keskusaula, josta pääsee myös Pasilan asemalle. pienoiskuva|Triplan itäinen atrium toisesta kerroksesta kuvattuna.
Mall of Tripla on liiketilojen lukumäärältä Pohjoismaiden suurin kauppakeskus. Siellä on 250 vuokrattavaa liiketilaa. Triplan liikkeistä yli 70 on ravintoloita tai kahviloita.
Triplan liiketilojen kokonaispinta-ala on 85 000 neliömetriä. Liiketilojen kokonaispinta-alaltaan Itä-Helsingissä kauppakeskus Itis on Pohjoismaiden suurin, 115 300 neliömetriä. Liiketilojen kokonaispinta-alaltaan Espoon Leppävaaran Sello on 102 000 neliömetriä ja Lempäälässä kauppakeskus Ideapark on 104 000 neliömetriä. Pohjoismaissa Tukholmassa kauppakeskus Mall of Scandinavia on liiketilojen kokonaispinta-alaltaan 101 000 neliömetriä. Vantaan Jumbo on liiketilojen kokonaispinta-alaltaan samaa kokoluokkaa Mall of Triplan kanssa.
Kauppakeskus ja sen kerrokset on nimetty vain englanniksi. Tällä kauppakeskuksen johto halusi korostaa sen kansainvälisyyttä, mutta ratkaisua on myös kritisoitu.
Kerrokset
Triplan alla kerroksissa P1–P5 toimii monikerroksinen pysäköintihalli Triplaparkki. P6-kerroksessa toimii vapaa-ajankeskus Down Under, joka tarjoaa aktiviteetteja kaikenikäisille. P6-kerros on tarvittaessa suunniteltu ja muutettavissa Pasilan metroasemaksi, mutta toistaiseksi se on nykyisessä käyttötarkoituksessaan.
Triplan ensimmäinen kerros on maan tasolla. Siellä toimivat ruokakaupat sekä Market Zoo -niminen ravintola-alue. Toisessa ja kolmannessa kerroksessa toimii muun muassa vaate-, sisustus- ja vapaa-ajanliikkeitä sekä pikaruokaravintoloita. Kolmannessa kerroksessa toimii myös musiikkimuseo Fame, Suomen toinen musiikkiin keskittyvä museo (Sibelius-museon jälkeen).
Neljännessä kerroksessa on kauppoja, ravintoloita ja kahviloita, sekä sen vieressä sijaitsee Pasilan rautatie- ja liikenneasema. Neljäs kerros on Pasilansillan tasolla. Viidennessä kerroksessa on Bio Rexin elokuvateatteritilat. Kerroksessa on myös muun muassa Terveystalo sekä seurakuntakeskus Fokus.
Päävuokralaisia
Mall of Triplan päävuokralaisia ovat muun muassa Prisma, K-Supermarket, Lidl, Clas Ohlson, H&M, Aleksi 13, Kekäle, Lindex ja Intersport. Puolalaiset muotiliikkeet avasivat ensimmäisen Suomen-liikkeensä Triplaan, kuten Mohito, Reserved, House, Sinsay ja Cropp.
Hotelli
Triplan hotelli on Original Sokos Hotel Tripla ja siinä on 430 huonetta. Hotelli valmistui tammikuussa 2020.
Shamba Bolongongo
Shamba Bolongongo on Kaakkois-Kongon bushongo-kansan myyttinen sankari. Viisaan ja oikeudenmukaisen Shamban väitetään hallinneen 1600-luvulla. Hän pyrki välttämään väkivaltaa ja käytti älyään solmiessaan liittoja ja ratkaistessaan erimielisyyksiä. Prinssinä Shamba vaelteli valtakunnassaan ja halusi oppia mahdollisimman paljon kansastaan ja naapurikansoista. Hallitsijana Shamba opetti bushongoille monia uusia taitoja. Hän näytti kuinka raffia-niinestä tehdään kankaita ja neuvoi kuinka maniokista saatiin myrkky poistetuksi. Väitetään, että hän opetti bushongot polttamaan tupakkaa. Shamba istututti öljypalmuja. Hän kielsi jousien ja shongon, heittoveitsen, käytön taistelussa. Kansan pelko rikollisuuden kasvusta osoittautui turhaksi. Kuolemaan Shamba tuomitsi vain paatuneimmat rikolliset. Bushongojen kulta-ajan kuningas suojeli etenkin naisia ja lapsia.
Tripla (kauppakeskus)
Kävijämäärät
Avajaispäivänä Triplassa kävi 143 000 henkilöä. Vuoden 2022 aikana kävijöitä oli yhteensä 24,3 miljoonaa.
Toimistot
Kauppakeskuksen yhteydessä 50 000 neliömetriä toimistotilaa. Toimistoihin pääkonttorinsa ovat siirtäneet muun muassa Telia Finland, St1 sekä HOK-Elanto.
Pysäköintilaitos
Triplassa on 2 300 pysäköintipaikkaa ja 3 500 pyöräpaikkaa.
Aiheesta muualla
60.19842°N, 24.9302°W
Noshiro
Noshiro on Japanin kaupunki Honshūn saarella Tōhokun alueella Akitan prefektuurissa. Se sijaitsee Japaninmeren rannikolla prefektuurin luoteisosassa. Kaupungin keskusta on rakentunut Noshiron tasangolle Yoneshirojoen suulle. Noshirossa on 51 560 asukasta (syyskuussa 2020) ja sen pinta-ala on 426,95 neliökilometriä.
Noshiro on vanha satamapaikkakunta, joka kehittyi etenkin Azuchi-Momoyama-kaudelta eli 1500-luvun loppupuolelta lähtien Japaninmeren rannikolle ja Osakaan saakka suuntautuneen puutavaran, riisin ja metallien kaupan satamana. Erityisesti Yoneshirojoen yläjuoksu on hyvälaatuisen sugipuun (Akita-sugi) kasvualuetta. Metsä-, puusepän- ja huonekaluteollisuus ovatkin kaupungissa tärkeitä elinkeinoja, ja siellä toimii myös Akitan prefektuurinyliopiston metsätieteellinen tutkimuskeskus. Nykyinen Noshiron kaupunki perustettiin vuonna 1940, kun Noshiro-minaton maaseutukaupunkiin liitettiin kaksi kyläkuntaa. Vuonna 1956 kaupunki kärsi pahoja vahinkoja kahdessa suurpalossa. Sen jälkeen sen satamaa on laajennettu ja kehitetty kansainvälisen kaupan tarpeisiin. Vuonna 2006 kaupunkiin liitettiin Futatsuin maaseutukaupunki. Noshiroon kuuluvilla maaseutualueilla viljellään esimerkiksi riisiä, isotakiaista, omenapäärynöitä ja teetä. Noshiro on Japanin pohjoisinta teentuotantoaluetta.
Noshiron nähtävyyksiin kuuluu muun muassa Kimimachizakan maisema-alue Yoneshirojoen varrella. Kaupunki tunnetaan myös tanabata-festivaalistaan (Noshiro yakutanabata). Noshiroa palvelevat JR Higashi-Nihonin Ōu-päälinja ja Gonō-linja.
Itonde
Itonde on Kongon jokialueen mongo-nkundo-kansan myyttisen sankarin Lonkundon pojanpoika. Itonden isä oli Yonjwa ja isoäiti Nsombe, joka jätti Lonkundon riideltyään tämän kanssa. Itonde vaelteli metsissä ja savanneilla ja antoi nimen jokaiselle näkemälleen eläimelle. Hän kohtasi metsässä naisen, Mbomben, ja he menivät naimisiin. Raskaaksi tultuaan nainen vaati saada syödä omituista, linnun pudottamaa pähkinää. Itonde läksi etsimään lisää sellaisia, mutta viholliset tappoivat hänet. Mbombe synnytti monia lapsia, joista tuli Keski-Afrikan mongonkielisten kansojen esi-isiä. Heistä Lianja-poika kosti isänsä kuoleman.
Will Barta
William Barta (s. 4. tammikuuta 1996 Boise, Idaho) on yhdysvaltalainen maantiepyöräilijä. Hän on parhaimmillaan aika-ajossa. Hän aloitti ammattilaisuransa Axeon-joukkueessa 2015–2018, ajoi CCC Teamissa 2019–2020, EF Education–Nippo-tallissa 2021 ja on vuodesta 2022 edustanut Movistar Teamiä.
Saavutuksia
Lähteet: Pro Cycling Stats, Cycling Archives
Athene ja Marsyas
Athene ja Marsyas oli Myronin veistämä Athene-jumalatarta ja satyyri Marsyasta esittänyt antiikin kreikkalainen veistos. Alkuperäinen veistos tehtiin klassisella kaudella noin vuonna 460–450 eaa. Veistos ei ole säilynyt nykyaikaan, mutta se tunnetaan siitä tehtyjen roomalaisaikaisten kopioiden kautta.
Veistoksen aiheena on kreikkalaisen mytologian kertomus, jossa Athene on juuri keksinyt aulos-huilun, mutta heittänyt sen maahan kavahdettuaan omaa ilmettään sitä soitettaessa. Soiton paikalle houkuttama Marsyas haluaa huilun itselleen. Alkuperäinen veistos on saattanut sijaita Ateenan Akropoliilla.
Oulun Rotuaarin Pallo
Oulun Rotuaarin Pallo (lyh. ORPa) on vuonna 2004 perustettu oululainen urheiluseura, jolla on toimintaa jalkapallossa ja jääkiekossa. Seura perustettiin nimellä Oulun Palloseura Juniorit, mutta siirtyi nykyisen nimen käyttämiseen vuonna 2013.
Laker Airways (Yhdysvallat)
Laker Airways, Inc oli yhdysvaltalainen halpalentoyhtiö. Sen perusti vuonna 1996 samannimisen brittiläisen yhtiön perustaja Sir Freddie Laker. Se aloitti toimintansa huhtikuussa 1996 kolmella vuokratulla DC-10-30 -konella. Myöhemmin laivastoon lisättiin yksi DC-10-10. Se lensi Fort Lauderdalesta, Miamista ja Orlandosta Lontoon Gatwickin lentoasemalle ja Orlandosta lisäksi Manchesteriin ja Glasgow’n Prestwickin lentoasemalle. Vaikean taloustilanteen vuoksi voitot jäivät pieniksi, ja yhtiö lopetti toimintansa vuonna 1998.
Oulun Rotuaarin Pallo
Seuran miesten jalkapallojoukkue nousi Suomen kolmanneksi korkeimmalle sarjatasolle Kakkoseen kaudeksi 2013. Joukkue sijoittui kaudella 2012 Pohjois-Suomen Kolmosessa toiseksi Tervareiden jälkeen ja sai paikan Kakkoseen täydennysmenettelyn kautta FC Santa Clausin tehtyä konkurssin. Vuosina 2009–2013 seuralla oli myös nyrkkeilyjaosto.
Laker Airways (Yhdysvallat)
Laivasto
Laker Airways käytti seuraavia koneita:
Aleph
Aleph tai Alef voi tarkoittaa seuraavia:
Vuoden 2020 Armenian–Azerbaidžanin sodan aikajana
thumb|Konfliktin videokartta.
Vuoden 2020 Armenian–Azerbaidžanin sodan aikajana kuvaa vuonna 2020 Vuoristo-Karabahista käydyn kamppailun tapahtumia. Maiden rajalla oli jo heinäkuussa välikohtauksia. Laajemmat taistelut alkoivat syyskuun lopussa. Azerbaidžanin armeija valtasi monia kaupunkeja lokakuussa. Molemmat osapuolet tulittivat myös toistensa siviilikohteita. Tulitauot ja diplomaattiset sovitteluyritykset epäonnistuivat lokakuussa. Vasta kun azerien armeija eteni Vuoristo-Karabahin ydinalueille, syntyi rauha.
Heinäkuu
12. heinäkuuta. Rajavälikohtaukset maiden rajalla alkoivat.
Syyskuu
27. syyskuuta. Taistelujen ensimmäisenä päivänä kuoli 24 ihmistä. Armenialaisten mukaan taistelu alkoivat aamukahdeksan jälkeen azerien tulitettua armenialaisten asutuskeskuksia. Azerbaidžanin mukaan armenialaiset olivat kuuden aikoihin tulittaneet azerien sotilasasemia ja läheisiä siviilikohteita koko rintaman matkalta ja azerit käynnistivät vastahyökkäyksen.
29. syyskuuta. Aamulla taisteluissa oli kuollut ainakin 95 ja 11 siviiliä, joista yhdeksän Azerbaidžanissa. Armenia väitti, että turkkilainen hävittäjä olisi pudottanut sen hävittäjän ja tappanut lentäjän. YK:n turvallisuusneuvosto kokoontui hätäkokoukseen.
Lokakuu
2. lokakuuta. Armenia ehdotti neuvotteluja tulitauosta Ranskan, Venäjän ja Yhdysvaltojen johtaman Euroopan turvallisuus- ja yhteistyöjärjestön Minskin ryhmän kanssa. Samana päivänä Armenian viranomaiset sanoivat Azerbaidžanin iskeneen Vuoristo-Karabahin separatistialueen pääkaupunkiin Stepanakertiin. Armenialaisten mukaan iskuissa haavoittui useita ihmisiä. Azerbaidžan ja Turkki ilmoittivat myöhemmin, että ne eivät suostu tulitaukoon ennen kuin armenialaiset joukot vetäytyvät Vuoristo-Karabahista. pienoiskuva|Azerbaidžanin armeija on pommitanut asuinaluetta Vuoristo-Karabahissa.
3–4. lokakuuta. Azerbaidžan pommitti Stepanakertia. Armenia vastasi ampumalla Azerbaidžanin toiseksi suurimpaan kaupunkiin Ganjaan. Armenialaiset käyttivät joko taktisia Iskander-, Scud- tai Totška-ohjuksia, tai mahdollisesti raskaita BM-30 tai WM-80 raketinheittimiä. Armenialaiset ampuivat tykistöllä muitakin azerien siviilikohteita.
4. lokakuuta. Azerien armeija valtasi Jabrayilin.
5. lokakuuta. Azerbaidžan oli pommittanut Stepanakertia jo neljättä päivää. Nato vaati Turkkia suostuttelemaan Azerbaidžan tulitaukoon. Amnesty Internationalin mukaan Azerbaidžan on käyttänyt Stepanakertin pommituksissa Israelin valmistamia M095 DPICM -rypälepommeja.
7. lokakuuta. Armenialaisten tappiot olivat tähän mennessä 320 sotilasta ja Vuoristo-Karabahista oli paennut jopa 75 000 siviiliä. Venäjän presidentti Vladimir Putin vaati tulitaukoa ja ilmoitti, että Venäjän ja Armenian välinen puolustussopimus ei kata Vuoristo-Karabahia.
8. lokakuuta. Ranska, Yhdysvallat ja Venäjä tapasivat Azerbaidžanin ulkoministerin Jeyhun Bayramovin Sveitsin Genevessä löytääkseen ratkaisuja konfliktin sammuttamiseksi. Turkki vastusti tapaamista. Sen mukaan näiden maiden ei tulisi sekaantua konfliktiin. Armenia ilmoitti azerien pommittaneen Şuşan kaupungin historiallisesti arvokasta Ghazantšetsotsin katedraalia.
9. lokakuuta. Tulitaukoneuvottelut alkoivat Venäjän johdolla. Azerbaidžanin puolustusministeriön mukaan Armenia tulitti asutuksia Goranbovin, Terterin ja Aghdamin alueilla ja tykistö tulitti kiivaasti Mingachevirin ja Aghjabedin alueita.
10. lokakuuta. Tulitauko sovittiin alkavaksi keskipäivällä, mutta tulitus kiihtyi jo ennen sitä. Molemmat osapuolet jatkoivat tulitusta sovitun tulitauon jälkeen. Azerien armeija eteni.
11. lokakuuta. Molemmat osapuolet syyttivät toisiaan tulitauon rikkomisesta. Azerbaidžanin mukaan Armenia oli tulittanut raskaasti Ganjaa. Sen mukaan tulituksissa kuoli 7 ja haavoittui 33, osa lapsia. Armenia kiisti Ganjan pommittamisen. Armenian mukaan azerit pommittivat Stepanakertia, josta kuului yön aikana räjähdyksiä.
12. lokakuuta. Molemmat osapuolet jatkoivat tulitauon rikkomista. Azerbaidžanin mukaan Armenia hyökkäsi Azerbaidžanin armeijan asemiin. Azerbaidžanin mukaan se vastasi tähän tuhoamalla suuren määrän vihollistaistelijoita, yhden T-72-panssarivaunun ja kolme Grad-raketinheitintä. Armenian puolustusministeriön mukaan taas Azerbaidžan ampui ankaraa tykistötulta eteläisellä rintamalla. Azerbaidžanin armeija pyrki valtaamaan Hadrutin. Se miehittikin Hadrutia ympäröiviä vuoria seuraavana päivänä, muttei vieläkään päässyt itse kaupunkiin.
Aleph (albumi)
Aleph on ranskalaisen elektronisen musiikin artistin Gesaffelsteinin albumi vuodelta 2013. Albumi julkaistiin levy-yhtiöllä Parlophone.
Ilankaka
Ilankaka on Lonkundon vaimo Kongon jokialueen mongo-nkundo-kansan myytissä. Metsästäjä Lonkundo näki unen jossa aurinko oli jäänyt hänen ansaansa. Herättyään mies lähti tarkistamaan ansojaan, ja yhdestä niistä säteili kirkasta valoa. Kaunis Ilankaka oli tarttunut silmukkaan jalastaan. Lonkundo vapautti naisen ja lumoutui hänen kauneudestaan. Kosintaan Ilankaka suostui yhdellä ehdolla: tuleva siippa ei saisi ikinä kerskailla saaneensa vaimon ansan avulla. Myöhemmin Lonkundo otti lisää vaimoja, ja suurperhe vaurastui. Toiset perheet kadehtivat Lonkondon menestymistä, joten hänen perheensä muutti syvemmälle sademetsään. Siellä he kuulivat papukaijojen kirskuvaa ääntä. Sitä pidettiin hyvänä enteenä. Majat rakennettiin siihen paikkaan ja he uhrasivat silloisen tavan mukaisesti ihmisen. Yksi Lonkundon vaimoista, Nsombe, piti majaansa liiana pienenä ja nalkutti siitä miehelleen. Vaimo häipyi poikansa Yonjwan kanssa. Ilankaka oli tästä iloinen, koska nyt hän oli miehelleen takuulla rakkain. Kerran vaimo keräsi palmuista pähkinöitä, joista Lonkundo vaati suuremman osan. Hän unohti lupauksensa sanoen: "Muista että sain sinut ansaan!" Tämän jälkeen Ilankaka katosi lopullisesti. Kuuluisin Lonkundon jälkeläisistä oli pojanpoika Itonde.
Johan Henrik Ilvonen
Henkilöhistoria
Ilvosen vanhemmat olivat siltavouti Karl Joel Ilvonen ja Katarina Karjalainen ja puoliso vuodesta 1875 Alma Kristina Hällström (k. 1936). Ilvonen tuli ylioppilaaksi 1866, suoritti teologian erotutkinnon 1867 ja vihittiin papiksi 1869. Pastoraalitutkinnon hän suoritti 1877 ja uudisti sen 1885. Ilvonen sai varapastorin arvon 1881. Hän oli ensin Liperin kappalaisen apulainen ja sitten vuodesta 1875 Juuan pitäjänapulainen ja Pielisjärven vt. kirkkoherra. Hämeenkyrön kirkkoherraksi hän tuli 1890 ja oli Tyrvään rovastikunnan lääninrovasti vuodesta 1893. Ilvonen oli pappissäädyn edustaja valtiopäivillä 1888 ja 1897.
Kirjallisuudentutkija Eero Ilvonen oli Johan Henrik Ilvosen poika.
Vuoden 2020 Armenian–Azerbaidžanin sodan aikajana
Lokakuu
15. lokakuuta. Azerbaidžanin Telegramissa julkaistiin kaksi videota, joissa ilmeisesti Azerbaidžanin armeijan erikoisjoukot vangitsevat Hadrutin lähellä kaksi armenialaista ja teloittavat nämä. Turkki sulki Armenialle ilmatilansa kautta menevän humanitaarisen avun.
16. lokakuuta. Azerbaidžanin armeija valtasi Hadrutin. Armenian ohjusisku osui 17. lokakuuta Ganjaan. 12 siviiliä sai surmansa ja 40 vammautui. Azerbaidžanin armeija kertoi hyökänneensä menestyksellisesti Aghdere-Aghdamissa Fizuli-Hadrut-Jabrayilin alueella. Azerbaidžanin mukaan armenialaiset pakenivat ja jättivät jälkeensä paljon kuolleita ja haavoittuneita. Azerbaidžanin mukaan armenialaiset joukot kärsivät ammus- ja ruokapulasta ja niiden taistelumoraali oli huono. Armenialaisten mukaan operatiivis-taktinen tilanne ei kuitenkaan ollut muuttunut.
17. lokakuuta. Azerit valtasivat Fizulin kaupungin. <ref>
19–20. lokakuuta. Azerbaidžan ilmoitti armeijansa edenneen Jabrayilin alueella.
21. lokakuuta. Armenialaiset yrittivät etelässä vastahyökkäystä, mutta azerit torjuivat sen. Azerbaidžanin armeija valtasi Zengilanin. Azerbaidžanin presidentti Ilham Alijev sanoi kannattavansa Vuoristo-Karabahin kulttuurista itsemääräämisoikeutta Azerbaidžanin osana. Alijev ei kannattanut kansanäänestystä alueen asemasta. Alijev kannattaa myös rauhanturvaajien saapumista, mutta myöhemmin.
22. lokakuuta. Azerit valtasivat alueita etelästä Bala Scitanliin asti. Stepanakertin tyhjässä lastensairaalassa pommisuojissa oli kymmeniä vakavasti sairaita keski-ikäisiä ja vanhoja ihmisiä. Koronavirus oli levinnyt nopeasti kylmissä, kosteissa, ahtaissa pommisuojissa ja rintamien majoituksissa. Vuoristo-Karabahin sairaalat olivat täynnä sodassa haavoittuneita ja koronaviruspotilaita. Lääkärit hoitivat potilaita koronavirustaudissakin.
26. lokakuuta. Yhdysvaltain välityksellä sovittu kolmas tulitauko rikkoutui heti. Azerien joukot etenivät Lachinin alueelle.
28. lokakuuta. Azerbaidžanin mukaan 21 azerisiviiliä kuoli armenialaisten ohjusiskussa Bardan kaupunkiin. Armenialaiset joukot kiistivät iskun. Azerit tulittivat Şuşan kaupunkia.
30. lokakuuta. Amnesty International tiedotti saaneensa ensimmäisen kerran varmoja todisteita siitä, että Armenia on käyttänyt rypälepommeja pommittaessaan Bardan kaupunkia. Armenia pyysi Venäjältä apua, koska taistelut jo lähestyivät sen ja Vuoristo-Karabahin välistä rajaa. Venäjän antama turvatakuu Armenialle ei koske Vuoristo-Karabahia.
31. lokakuuta. Venäjä lupasi Armenialle apua, jos Azerbaidžanin joukot tunkeutuvat Armeniaan.
Marraskuu
1. marraskuuta. Armenian ja Azerbaidžanin joukot taistelivat keskenään Şuşan eteläpuolisissa kylissä. Armenialaiset löivät azerien hyökkäyksen Avetaranots-Skhnakhin rintamanlohkolla takaisin.
2. marraskuuta. Armenian puolutusministeriö ilmoitti rajuista taisteluista Şuşan eteläpuolella. Azerien joukot valtasivat alueita myös lännempänä Berzorista/Lachinista pohjoiseen ja etenivät Martunin alueella kohti Chartaria.
3. marraskuuta. Armenialaiset löivät azerien hyökkäyksen Martunin lähellä. Azerbaidžanin armeija kaappasi Dasaltin kylän Şuşan eteläpuolella. Armenialaiset tuhosivat azerien panssaroidun saattueen, joka oli menossa hyökkäysasemiin Shekher-Karmir Shuka – Taghavard -rintamalle. Azerbaidžanin armeija käytti fosforiammuksia, mikä sytytti monia metsäpaloja.
4. marraskuuta. Azerbaidžanin joukot valtasivat kyliä Jabrayilin, Zangilanin ja Gubadlin alueilla.
6. marraskuuta. Azerien joukot voitolla Şuşan taistelussa, vaikka armenialaiset sen kiistivätkin.
5. marraskuuta Azerbaidžanin tykistö tulitti raskaasti Şuşaa aamulla.
7. marraskuuta. Taistelut strategisesti merkittävästä Şuşan kaupungista kiihtyivät. Alueen voittaminen olisi tärkeää Azerbaidžanille, sillä se voisi sen vallattuaan katkaista Stepanakertiin vievän tieyhteyden. Jälkikäteen kerrottiin, että armenialaiset menettivät Şuşan.
8. marraskuuta. Azerbaidžan ilmoitti, että se on saanut haltuunsa Şuşan kaupungin. Armenian mukaan taistelut eivät ole vielä ohi ja maa kehotti odottamaan ja uskomaan maansa armeijaan. Tuhansia siviilejä pakeni Şuşasta.
9. marraskuuta. Azerbaidžan hyökkäsi monilla rintamanlohkoilla. Armenialaiset ilmoittivat torjuneensa hyökkäykset. Vuoristo-Karabahin lehdistösihteeri vahvisti, että azerit ovat vallanneet Şuşan. Armenian pääministeri Nikol Pašinjan väitti taistelujen Susasta yhä jatkuvan. Venäläinen Mi-24-sotilashelikopteri ammuttiin alas Armeniassa lähellä Azerbaidžanin rajaa ja ainakin kaksi henkilöä kuoli. Azerit myönsivät ampuneensa alas helikopterin vahingossa. Armenian pääministeri Nikol Pašinjan päätti taipua rauhaan, koska armeija oli selvästi tappiolla.
10. marraskuuta. Armenia ja Azerbaidžan solmivat rauhansopimuksen. Azerit katsoivat Armenian antautuneen. Armenian pääministeri piti rauhaa kivuliaana. Pettyneet sodan jatkamisen kannattajat mellakoivat Armenian pääkaupungissa. He tunkeutuivat sisälle parlamentin ja hallituksen rakennuksiin. Vähälukuinen poliisi ei puuttunut mellakkaan. Pääministeri kehotti mellakoijia menemään koteihinsa.
11. marraskuuta. Ensimmäiset venäläiset rauhanturvaajat saapuivat asemiinsa. Poliisi pidätti Armeniassa tulitaukosopimusta vastustaneita mielensoittajia
12. marraskuuta. Venäjän rauhanturvaajat saapuivat Stepanakertiin. 3000 tulitauon vastustajaa osoitti mieltään Jerevanissa. Mielenosoittajat vaativat hallituksen ja pääministeri Nikol Pašinjanin eroa. Poliisi pidätti 10 mielenosoittajaa, jotka olivat opposition edustajia.
14. marraskuuta. Luovutettavalta alueelta pois lähtevät siviilit polttivat talojaan. Turvallisuuspalvelu esti pääministeriin kohdistuneen salammurhayrityksen.
20. marraskuuta. Azerbaidžan otti haltuunsa Armenian luovuttaman Aghdamin alueen.
25. marraskuuta. Azerbaidžan otti haltuunsa Kalbajarin alueen armenialaisille vetäytymiselle annetun ajan kuluttua umpeen.
Joulukuu
1 joulukuuta. Armenia vetäytyi sovitusti Lachinista, joka oli viimeinen sen hallussa oleva Azerbaidžanille siirtyvä alue
5. joulukuuta. Noin 10 000 henkeä osoitti Jerevanissa mieltään haluten Armenian pääministerin eroa, koska tämä oli solminut tulitauon azerien kanssa ja luovuttanut alueita.
14. joulukuuta. Armenia ja Azerbaidžan aloittivat vankien vaihdon. Azerbaidžan sanoi pidättäneensä kaksi sen sotilasta Armenialaisten sotilaiden ruumiiden silpomisesta konfliktin aikana. Väitetysti kaksi miestä kuvasi tekonsa ja postasi videon sosiaalisessa mediassa. Kaksi muuta sotilasta pidätettiin epäiltynä Armenialle kuuluvien khatskarien tuhoamisesta.
22. joulukuuta. 25 000 henkeä osoitti mieltään vaatien tulitauon tehneen pääministeri Nikol Pašinjanin eroa Armeniassa. Mielenosoittajat pitivät pääministeriä petturina. Protesteja oli Jeravanin lisäksi muissakin kaupungeissa. Mielenosoituksia tuki muun muassa Dashnaktsutjun-puolue.
Hlakanyana
Hlakanyana on Etelä-Afrikan xhosa- ja zulukansojen myytissä kujeileva antisankari. Hän oppi puhumaan jo äitinsä kohdussa ja vaati päästä ulos sieltä. Kävelläkin hän osasi heti synnyttyään ja riensi heti karja-aitaukseen syömään; hän ei välittänyt äidinmaidosta vaan himoitsi lihaa. Eräänä yönä Hlakanyana poistui majasta ja ryhtyi keräämään lintuja, jotka olivat jääneet muiden poikien asettamiin ansoihin. Hän antoi ne äidilleen, joka pisti ne pataan porisemaan. Aamulla Hlakanyana heräsi aikaisin ja söi kaiken muun paitsi päät. Sitten hän täytti padan karjanlannalla, asetteli päät sen päälle, meni takaisin sänkyyn ja teeskenteli nukkuvansa. Äidin herättyä poika nousi vuoteestaan aivan kuin hänkin olisi juuri herännyt. Hlakanyana väitti, että äiti nukkui liian pitkään, ja sen vuoksi ruoka oli pilalla, muuttunut lannaksi. Äitiä moinen nauratti, mutta pian hän vakavoitui. Pata todellakin oli täynnä lantaa. Poika söi nyt lintujen päät ja tokaisi, ettei äiti ansainnut niistä yhtäkään.
Lähteet
Wilkinson, Philip: Myytit & legendat, s. sivu 273. Suom. Ketola, Veli-Pekka. Readme.fi. 2009 ISBN 978-952-220-252-9.
Son Chae-young
Elämäkerta
Hänet valittiin Twice-yhtyeen jäseneksi Sixteen-tositelevisio-ohjelman kilpailun perusteella.
Honda Legend
Honda Legend on neliovinen henkilöauto, jota japanilainen Honda on valmistanut vuodesta 1985. Legend on merkin lippulaiva. Pohjois-Amerikassa auto myydään nimellä Acura RLX.
Son Chae-young
Elämäkerta
Chaeyoung ja yhtyeen toinen jäsen Tzuyu valmistuivat vuonna 2019 Hanlimin taiteellisesta koulusta Soulista.
Honda Legend
Vuoden 2007 Euro NCAP -kolaritestistä Legend sai tulokseksi täydet viisi tähteä.
Sevastopol (1895)
Sevastopol oli vuonna 1899 valmistunut ja seuraavan vuoden alussa palvelukseen otettu Venäjän keisarikunnan laivaston Petropavlovsk-luokan pre-dreadnought-taistelulaiva. Miehistö upotti aluksensa 2. tammikuuta 1905 Port Arthurin kukistuessa estääkseen sen joutumisen Japanille.
Valmistus
Alus tilattiin Amiraliteetin uudelta telakalta Pietarista ja sen köli laskettiin 19. toukokuuta 1892. Alus laskettiin vesille 1. kesäkuuta 1895 ja se valmistui 1999 ja se otettiin palvelukseen vuoden 1900 alussa.
Palvelus
Sevastopol määrättiin sisaraluksineen Port Arthuriin sijoitettuun Venäjän Tyynenmeren laivaston 1. laivueeseen. Alukselle asennettiin syyskuussa 1900 Popov-radio, jolloin siitä tuli sisaraluksensa Poltavan kanssa ensimmäiset radioilla varustetut taistelulaivat Venäjän laivastossa. Alus lähti Port Arthutiin, jonne se saapui 13. huhtikuuta 1901. Alueen rauhantilan vuoksi alus makasi pääosan ajasta satamassa.
Helmikuun alussa 1904 keisarillisen Japanin laivasto teki yllätyshyökkäykseen Port Arthuriin, jolloin Sevastopoliin osui yksi joko kuuden tai kahdeksan tuuman kranaatti haavoittaen kahta miehistönjäsentä. Alus avasi tulen saamatta osumia hyökkääjiin. Peresvet törmäsi 26. maaliskuuta 1904 aluksen perään vaurioittaen potkureita. Laivaston yrittäessä 23. kesäkuuta ulosmurtautumista alus osui miinaan, jolloin yksitoista miehistönjäsentä sai surmansa ja alus sai suuren vuodon. Se kykeni jatkamaan matkaansa satamaan. Aluksen korjaaminen kesti kuusi viikkoa, jonka aikana syttyi kahden miehistönjäsenen hengen ja 28 loukkaantuneen vaatinut tulipalo.
Japanin 3. armeijan hyökättyä 9. elokuuta ulkovarustuksia vastaan. Laivasto pyrki murtmaan saartorenkaan, jonka seurauksena käytiin Keltaisenmeren taistelu. Taistelussa Sevastopoliin osui useita kranaatteja. Taistelun jälkeen alus palasi laivaston mukana Port Arthuriin, jossa se osallistui tykistöllään Port Arthuria piirittäneiden japanilaisjoukkojen torjuntaan.
Keisarillisen Japanin laivasto teki 18. joulukuuta torpedohyökkäyksen satamaan, jolloin Sevastopoliin osui neljä torpedoa. Kolme räjähti torpedoverkossa ja neljäs propelleissa. Vaurioituneenakin alus upotti kaksi hyökkääjistä ja vaurioitti kuutta muuta. Alusta vastaan lähetetty japanilaisristeilijä tuhoutui osuttuaan miinaan sataman suulla.
Port Arthurin antautuessa alus upotettiin toisen puolen pohjaluukut avaamalla viidenkymmenenviiden metrin syvyyteen. Aluksenpäällikkö von Essen palkittiin aluksen upottamisesta Pyhän Yrjön ristillä. Sevastopol oli ainoa satamaan upotetuista taistelulaivoista, jota japanilaiset eivät nostaneet ja liittäneet laivastoonsa.
Noemi Zbären
Noemi Zbären (s. 12. maaliskuuta 1994 Langnau im Emmental) on sveitsiläinen yleisurheilija, joka kilpailee 100 metrin aitajuoksussa.
Alle 18-vuotiaiden MM-kilpailuissa 2011 Zbären saavutti hopeaa. Alle 20-vuotiaiden MM-kilpailuissa 2012 hän saavutti niin ikään hopeaa juostuaan ajan 13,42 sekuntia. Lontoon olympialaisissa 2012 Zbären jäi alkueriin ajalla 13,33.
Zbären voitti alle 20-vuotiaiden Euroopan-mestaruuden Rietissä 2013 ajalla 13,17. Moskovan MM-kilpailuissa 2013 hän karsiutui alkuerissä. Hän karsiutui välierissä 100 metrin aitajuoksussa Zürichin EM-kilpailuissa 2014 ja 60 metrin aitajuoksussa Prahan sisäratojen EM-kilpailuissa 2015.
Zbären voitti alle 23-vuotiaiden Euroopan-mestaruuden Tallinnassa 2015 ennätyksellään 12,71. Lisäksi hän kuului pronssia saaneeseen Sveitsin joukkueeseen 4 × 100 metrin viestissä. Pekingin MM-kilpailuissa 2015 hän sijoittui 100 metrin aitajuoksussa kuudenneksi ajalla 12,95.
60 metrin aidat hän on juossut aikaan 7,95 sekuntia Belgradissa maaliskuussa 2022. Hän karsiutui 60 metrin aitajuoksun välierissä sisäratojen EM-kilpailuissa 2021 ja MM-kilpailuissa 2022. Hän karsiutui vuonna 2022 välierissä myös Eugenen MM-kilpailuissa ja Münchenin EM-kilpailuissa.
Ditsosilpiini
Ditsosilpiini tai MK801 on dissosiatiivinen anestesialääke ja gluatamaattireseptoreiden agonisti. Sitä käytetään useimmin eläinlääketieteessä nukutuslääkkeenä, ja koska se voi aiheuttaa epämiellyttäviä haittavaikutuksia, sitä ei juuri käytetä ihmisiin. Pitkäaikainen käyttö on myös aiheuttanut laboratoriokokeissa rotilla Olneyn leesioita aivoissa.
Ditsosilpiini on dissosiatiivi, ja sen tavallinen annostus on 50–100 mikrogrammaa, ja yliannostusriski on suuri. Monet sitä käyttäneet ovat kuvanneet vaikutuksia epämiellyttäviksi ja voimakkaiksi verrattuna muihin dissosiatiiveihin, kuten esimerkiksi PCP:hen tai ketamiiniin.
Ditsosilpiini vaikuttaa myös huomattavasti pidemmän aikaa verrattuna muihin dissosiatiiveihin.
Sepp Kuss
Sepp Kuss (s. 13. syyskuuta 1994 Durango, Colorado) on yhdysvaltalainen maantiepyöräilijä. Hän on parhaimmillaan etappikilpailuissa sekä mäkisessä maastossa ajettaessa. Hän aloitti ammattilaisuransa Rally Cycling -joukkueessa 2016–2017 ja on edustanut Team LottoNL-Jumbo / Team Jumbo-Visma -tallia vuodesta 2018.
Kuss voitti Tour of Utahin kokonaiskilpailun 2018. Hän voitti Santuario del Aceboon päättyneen 15. etapin Espanjan ympäriajossa 2019 ja Andorra la Vellaan päättyneen 15. etapin Ranskan ympäriajossa 2021.
Saavutuksia
Lähteet: Pro Cycling Stats, Cycling Archives
Mapusaurus
Mapusaurus (nimen merkitys: ”maalisko”) on sukupuuttoon kuollut suurikokoinen karnosaurisuku, joka eli myöhäisliitukaudella noin 97–93,5 miljoonaa vuotta sitten Etelä-Amerikassa. Se kuului Carcharodontosauridae-heimoon ja oli läheistä sukua Giganotosaurukselle. Mapusaurus oli yksi suurimmista petodinosauruksista.
Kairuku
Kairuku on sukupuuttoon kuollut pingviinilintusuku. Se sisältää kaksi lajia, K. grebneffi ja K. waitaki. Löydetyt luut on ajoitettu 27–26 miljoonan vuoden taakse, myöhäiselle oligoseenille, ja ne tulevat Uudesta-Seelannista Kokoamu Greensandin muodostumasta.
Pueblo de Taos
Pueblo de Taos on New Mexicossa sijaitseva pueblo-kylä, joka rakennettiin noin vuonna 1400. Historiallinen pueblo on rakennettu kokonaan savitiilestä, ja se on muodostunut kahdesta rakennusryhmästä. Pueblo de Taos kuuluu Unescon maailmanperintöluetteloon.
Historia
Taosin ympäristön arkeologisten jäänteiden perusteella alueella on ollut asutusta noin vuodesta 900. Ensimmäinen pueblo-kylä rakennettiin alueelle kuitenkin vasta 1325. Alkuperäinen kylä sijaitsee itään nykyisestä kylästä, joka rakennettiin noin vuonna 1400. Syytä kyläläisten muuttoon ei tiedetä.
Pueblo de Taos oli pitkään alkuperäisasukkaiden välisen kaupan solmukohtana. Sen kautta Rio Granden varren asukkaat kävivät kauppaa koillisessa asuvien tasankointiaanien kanssa. Taosin pueblossa oli joka syksy markkinat sadonkorjuun jälkeen. Ne tekivät vaikutuksen myös ensimmäisiin alueella vierailleisiin espanjalaisiin. Ensimmäiset espanjalaiset vierailivat pueblossa vuonna 1540. Vierailijat kuuluivat Francisco Vásquez de Coronadon retkikuntaan, joka pysyhtyi useissa New Mexicon puebloissa etsiessään seitsemää kultaista kaupunki.